በ2002 እ.ኤ.አ ላይ በጃማይካ ኪንግስተን ከተማ የተካሄደው የዓለም ወጣቶች አትሌቲክስ ሻምፒዮና ለአትሌት ስለሺ ዓለም አቀፍ የውድድር ደረጃ በተለይ በረጅም ርቀት 5 ሺ እና 10 ሺ ሜትር ውድድሮች ከኢትዮጵያ የወቅቱ ምርጥ አትሌቶች ተርታ የሚሰለፍበትን ብቃት ያመለከተበት ነበር፡፡ በቀጣይ 4 የውድድር ዘመናት በሁለቱም የረጅም ርቀት ሩጫዎች የምንግዜም ውጤት እና የፈጣን ሰዓቶች ደረጃ እስከ 4ኛ ደረጃ በሚጠቀስበት ስኬት አድርሶታል፡፡ 2003 እኤአ የሩጫ ዘመኑን ከፍተኛ ውጤት ያስመዘገበበት የውድድር ዘመን ሆኖለታል፡፡ በመጀመርያ በስዊዘርላንድ ሉዛን በተደረገ የዓለም አገር አቋራጭ ሻምፒዮና በአዋቂዎች የ12 ኪ.ሜ ውድድር ተሳትፎ ቀነኒሳ በቀለን ተከትሎ በመግባት በ2ኛ ደረጃ የጨረሰ ሲሆን በአዋቂዎች ደረጃ ለመጀመርያ ጊዜ ያስመዘገበው የሜዳልያ ውጤቱ ነበር፡፡
